KÄYTÄNNÖN OHJEITA LIIKUNTATUNNEILLE
- Sisäliikuntatunnin aluksi kokoontuminen pukukopille kellon soitua, heti välitunnin päätyttyä.
- Jätä ulkokengät käytävän kenkätelineeseen.
- Siirry saliin vasta, kun opettaja antaa siihen luvan.
- Ulkotunneilla kokoontuminen pääsääntöisesti ulko-oven eteen jonoon, heti välitunnin päätyttyä.
- Tule kokoontumispaikalle viivyttelemättä.
- Kuuntele opettajan antamat ohjeet ja noudata niitä.
- Eri suorituspaikoille (esim. Tanhulaan, pururadalle) siirrytään jalkaisin liikennesääntöjä noudattaen.
- Sisäliikuntatunnin varusteina verkkarit, shortsit tms. joustavat housut ja t-paita.
- Ota korut, kellot ja avainnauhat tms. pois liikuntatunnin ajaksi. Sido pitkät hiukset kiinni.
- Saleissa ei saa liikkua ulkojalkineissa. Käytetään sisäpelikenkiä tai ollaan avojaloin.
- Patjavarastoon meno ja isojen patjojen päälle kiipeäminen ilman lupaa kielletty.
- Ulkoliikunnassa lajiin ja säähän sopivat liikunta-asusteet ja jalkineet; esim. verryttelypuku ja lenkkitossut. Kylmällä kelillä lämpimät ulkoiluvaatteet, käsineet ja päähine.
- Kännykät ym. laitteet säilytetään repussa tai vetoketjullisessa taskussa, pidetään äänettöminä ja ne eivät saa häiritä tunnin kulkua tai liikkumista.
- Makeiset ja purukumit pois liikuntatunneilta.
- Käyttäydy asiallisesti ja huomioi toiset. Yritä reippaasti parhaasi.
- Noudata reilun pelin sääntöjä. Auta ja kannusta toisia.
- Palauta liikuntatunnilla käyttämäsi varusteet omille paikoilleen. Auta varusteiden kantamisessa. Jos huomaat välineiden rikkoutuneen, ilmoita siitä välittömästi opettajalle. Tahallisesta tavaroiden rikkomisesta on korvausvelvollisuus.
- Mikäli oppilas loukkaantuu tunnilla, on siitä ilmoitettava välittömästi opettajalle.
- Liikuntatuntien jälkeen kannattaa peseytyä ja vaihtaa kuivat vaatteet päälle.
- Ulkoliikunnassa pakkasraja on -17 astetta, joka tarkistetaan tunnin alussa koulun mittarista. Jos keliolosuhteet sallivat, voi kylmemmälläkin säällä esim. luistella lyhyemmän ajan ja välillä lämmittelemässä käyden. Opettaja arvioi liikkumisolosuhteet tunnin alussa.
- Luistelu-jääpelitunneilla kokoontuminen kenttäkopille.
- Luistelu-jääpelitunneilla on oltava luistimet ja kypärä, koululla on kypäriä lainattavaksi sekä muutamat luistimet. Opettele luistinten nauhojen solmiminen.
- Hae lainakypärä ja - maila varastosta ennen muiden varusteiden pukemista.
- Palauta lainavarusteet varastoon oikeille paikoille heti tunnin jälkeen.
- Teroituta luistimesi säännöllisesti. Tunnin jälkeen kuivaa terät.
- Hiihtoa varten kannattaa tarkistaa suksien ja monojen sopivuus. Opettele siteiden kiinnitys ja sauvojen lenkkien kiinnitys. Kiinnitä sukset ja sauvat yhteen säilytyksen ajaksi.
- Nimikoi kaikki varusteesi huolellisesti.
- Luistinten ja kypärien sekä monojen säilytys koulupäivän aikana luokassa ja mailat luokassa saavissa (ei käytävällä).
- Koulupäivän aikana sukset+sauvat voivat olla ulkona sovitussa paikassa seinään vasten tai opettajan ohjaamaan paikkaan vietynä. 
- Vie omat luistelu/hiihtovarusteesi kotiin ao. lajijakson päätyttyä.
- Mikäli oppilas on tunnilla, mutta on esim. vamman tai sairauden takia estynyt osallistumaan tunnin ohjelmaan, tulee vanhemmilta (tai terv.hoit. tai lääkäri) olla kirjallinen selvitys (Oppilaan tuoma lappu tai Wilma-viesti) Tällöin oppilas voi esim. seurata, auttaa, ohjata muita tai liikkua muulla sovitulla tavalla vointinsa mukaan.
OHJEITA LIIKUNTATUNNEILLE, TOIVALAN KOULU
Liikunnanopetuksen päämääränä on vaikuttaa myönteisesti oppilaan fyysiseen, psyykkiseen ja sosiaaliseen toimintakykyyn ja hyvinvointiin sekä ohjata oppilasta ymmärtämään liikunnan terveydellinen merkitys. Tavoitteena on myös, että oppilas ottaa yhä enemmän vastuuta omasta liikkumisestaan ja myös ymmärtää säännöllisen liikunnan tärkeyden.
Liikunnanopetus tarjoaa oppilaalle sellaisia taitoja, tietoja ja kokemuksia, jotka antavat pohjan liikunnalliselle elämäntavalle!
* Fyysinen kunto; nopeus/voima/kestävyys * Uuden oppiminen; taito/tekniikka/taktiikka
* Liikkumisen ilo * Onnistumisen/voittamisen riemu
* Tappioiden sietäminen * Toisten kunnioittaminen/ Ei kiusata
* Ryhmään sopeutuminen * Terve itsetunto/asenne
* Suoritusten mittaaminen ja arviointi
LIIKUNTAOHJELMA
Kunkin jakson liikuntaohjelma ja liikuntatuntien ohjeet jaetaan oppilaille ja julkaistaan luokan verkkosivuilla (peda.net)
ARVIOINTI
Liikunnan arvioinnissa painottuu oppilaan säännöllinen tuntiaktiivisuus, myönteinen asenne kaikkia liikuntamuotoja kohtaan, oppimis- ja yrittämishalu, asianmukaisissa varusteissa liikkuminen, vastuullisuus, ohjeiden kuunteleminen, sovelias kielenkäyttö, muiden huomioiminen ja kunnioittaminen, kannustus, sopimusten/ sääntöjen ja reilun pelin noudattaminen.
VAKUUTUS
Koulun tapaturmavakuutus on voimassa liikuntatunneilla sekä kotimatkalla mentäessä suoraan lyhintä matkaa koulusta kotiin.
YKSILÖLLISET TIEDOT
Liikunnanopettajan on hyvä tietää oppilaan sairauksista ja vammoista heti jakson alkaessa. Pyydämme luottamuksellisesti tietoa lapsenne mahdollisista liikuntaa rajoittavista tekijöistä (esim. sairaus, vamma, vakaumus). Yhteydenotot LI-opettajaan Wilma-viesteinä tai oppilaan tuomalla lapulla tai puhelimella (ei tekstiviesti)

